open-index/open-wikipedia-markdown huggingface dataset:
Tšiili jalgpallikoondis

**Tšiili jalgpallikoondis** on Tšiili rahvuskoondis jalgpallis.

1962. aastal kodumaal toimuval MMil võitis Tšiili koondis pronksmedali, alistades kolmanda koha mängus Jugoslaavia 1:0.

2015. aastal tuli Tšiili esimest korda Lõuna-Ameerika meistriks.

## Mängud Eesti koondise vastu

## Vaata ka

*Tšiili jalgpallikoondis 2014. aasta jalgpalli maailmameistrivõistlustel
Pankow

**Pankow** [p'anko] (saksa keeles [paŋkoː]) on Berliini kõige suurema elanike arvuga linnarajoon. See moodustati 2001. aasta haldusreformi käigus Prenzlauer Bergi ja Weißensee linnarajooni liitmisel.

## Linnaosad

Pankow' rajoon koosneb 13 linnaosast:
* Prenzlauer Berg
* Weißensee
* Blankenburg
* Heinersdorf
* Karow
* Stadtrandsiedlung Malchow
* Pankow
* Blankenfelde
* Buch
* Französisch Buchholz
* Niederschönhausen
* Rosenthal
* Wilhelmsruh

Rajooni piires on elanikkond jaotunud väga ebaühtlaselt. Kaks kolmandikku elanikest elavad kolmes suuremas linnaosas: Prenzlauer Bergis, Pankow's ja Weißensees. Prenzlauer Berg on asustustiheduse poolest Berliini linnaosadest viies, samas kui Blankenfelde ja Stadtrandsiedlung Malchow on kaks kõige väiksema asustustihedusega linnaosa Berliinis. Kaks viimatinimetatud linnaosas moodustavad ligi viiendiku kogu rajooni pindalast, kuid neis elab vähem kui protsent rajooni elanikest. Neuköllni ja Kreuzbergi järel on Prenzlauer Berg Berliini suurima elanike arvuga linnaosa.

## Elanikkond

Regiooni elanikkonnast 50,5% moodustavad naised ja 49,5% mehed. Kogu linnaregiooni piires on välismaalaste osakaal 6,9%, kuid linnaosade kaupa erineb see näitaja märkimisväärselt.

## Liiklus

Pankow' rajooni teenindab metrooliin U2. Prenzlauer Bergi linnaosas asuvad Senefelderplatzi, Eberswalder Straße ja Schönhauser Allee metroojaamad ning Pankow' linnaosas Vinetastraße ja Pankow' metroojaamad. Schönhauser Allee ja Pankow' jaamad on lisaks sellele ka ümberistumisjaamad Berliini-siseselt sõitvatele S-Bahni rongidele.

S-Bahni liinidest asub Pankow' rajoonis peaaegu kogu põhjapoolne osa idaringi ringraudteest (Storkower Straße, Landsberger Allee, Greifswalder Straße, Prenzlauer Allee ja  Schönhauser Allee raudteejaamad). Berliin Mitte rajooni piiril asub Bornholmer Straße raudteejaam, mida läbivad linna lõunaosast tulevad rongid suunal Oranienburg/Henningsdorf ja Bernau. Reinickendorfi rajooni piiril on Wollankstraße, Schönholz und Wilhelmsruh jaamad.

Rajooni läbib Oranienburgi-suunaline Bundesstraße 96a maantee.

## Vaatamisväärsused

Olulisemad hooned Pankow' rajoonis on 20. sajandi algusest pärinev Pankow' raekoda ja Schönhauseni loss Niederschönhausenis. Pankow'd peetakse roheliseks linnaosaks, kus märkimist väärivad parkidest Bürgerpark ja Schlosspark.

Tähelepanuväärne on ka Schönhauser Allee ja Prenzlauer Allee vahelise ala kohvikute ning baaride piirkond.

Weißensee linnaosas asub Euroopa suurim juudi kalmistu.

#### Vaata ka
*Majakowskiring
New York Knicks

**New York Knickerbockers** (tuntud ka kui **New York Knicks**) on USA korvpalliklubi, mis mängib korvpalliliigas NBA. Meeskond kuulub idakonverentsi Atlandi divisjoni ja peab oma kodumänge Madison Square Gardenis.

## Ajalugu
New York Knicks on üks kahest NBA meeskonnast, mis tegutseb siiani samas linnas, kus ta asutati (teine on Boston Celtics). 1946. aastal asutatud Knicks mängis korvpalliliigas BAA, kuni see ühines 1949. aastal rivaali NBL-iga, mille tagajärjel moodustati NBA.

New York Knicks on NBA meistriks tulnud kaks korda, 1970. ja 1973. aastal. Viimati pääses Knicks NBA finaali 1994. ja 1999. aastal, kui meeskonna tugitala oli keskmängija Patrick Ewing, kuid finaalseeriates kaotati vastavalt Houston Rocketsile ja San Antonio Spursile.

## Mängijad hooajal 2020/2021
* RJ Barrett
* Ignas Brazdeikis
* Reggie Bullock
* Alec Burks
* Kevin Knox
* Nerlens Noel
* Frank Ntilikina
* Elfrid Payton
* Immanuel Quickley
* Julius Randle
* Austin Rivers
* Mitchell Robinson
* Dennis Smith jr
* Omari Spellman
* Obi Toppin

## Endisi tuntud mängijaid
* Walt Frazier
* Dick Barnett
* Earl Monroe
* Dick McGuire
* Willis Reed
* Dave DeBusschere
* Bill Bradley
* Patrick Ewing
* Allan Houston
* Carmelo Anthony

## Välislingid
*New York Knicks
Colombia jalgpallikoondis

**Colombia jalgpallikoondis** on Colombia rahvuskoondis jalgpallis.

Colombia on osalenud seni viitel jalgpalli maailmameistrivõistlustel ja kahel korral läbinud edukalt alagrupi (1990. aastal Itaalias ja 2014. aastal Brasiilias).

1990. aastate meeskond oli Colombia ajaloo edukaim ja osales järjest kolmedel maailmameistrivõistlustel. Colombia meeskonna parimad mängijad olid tol perioodil Carlos Valderrama ja Faustino Asprilla. 1990. aasta MM-il kaotas Colombia kaheksandikfinaalis Kamerunile, mäng lõppes 1:2 lisaajal.

## Mängijaid
Radamel Falcao - Jackson Martínez - Fredy Guarín - James Rodríguez - Pablo Armero - Cristián Zapata jt.
Autosidur

**Autosidur** on sidur, mida kasutatakse mootori pöördemomendi ülekandmiseks jõuülekandele.

Siduri ehitus:

# Siduri korv
# Suruketas (surveketas)
# Sidurivõll
# Veetav ketas
# Hooratas
# Hõõrdekatted
# Hammasvöö
# Siduriketas
# Sidurivõlli tugilaager
# Lahutuskäpp
# Survelaager

Ketashõõrdesidur koosneb vedavatest osadest, mis pöörlevad koos mootori hoorattaga ja veetavatest osadest, mis on ühenduses auto jõuülekandega. Siduri vedavad osad on hooratta ja suruketta siledaks töödeldud pinnad. Sidurikorv ühendab surveketta hoorattaga. Seetõttu pöörlevad nad ühise tervikuna. 

Siduri veetav osa on hõõrdkatetega siduriketas. See asub sidurivõlli nuutidel. Sidurivõll on ühenduses käigukastiga. Siduriketta rumm ja sidurivõlli nuutliide lubab neil ühiselt pöörelda, kuid ei takista siduriketta nihkumist sidurivõlli telje sihis. 

Sidurikorvi vedruhoidjasse on mahutatud vedrud. Need vajutavad surveketta vastu veetavat siduriketast ja veetava ketta vastu hooratast. Ketaste kokkusurumine tekitab hõõrdemomendi, mis võimaldab kanda mootori pöördemomenti edasi jõuülekandele. Auto peatamiseks tuleb mootor jõuülekandest eraldada, st sidur lahutada. 

Siduri mehaanilise ajami osad on tugede ja poltidega lahutuskäpad, viimik, lahutushark, varras (tross) ja pedaal. Käpad on liigendühendatud korvi külge kinnitatud tugedega. Käppade lühikesed välimised harud on ühenduses reguleerpoltidega. Viimik on siduri võllil lahtiselt. Ta saab sellel nihkuda, kui siduripedaal liigutab hoovastiku vahendusel lahutusharki. 

Siduripedaalile vajutamisel lükkab lahutushark viimiku vasakule, vajutades sellega tugiseibile, mis asetseb lahutuskäppade seesmistel otstel, mille tulemusel lahutuskäpad pöörduvad tugede liigendeis ja tõmbavad poltidega suruketta tagasi, ületades vedrude survejõu. Kui surveketas liigub tagasi, siis veetav siduriketas vabaneb ja sidur lahutub.
Maroko jalgpallikoondis

**Maroko jalgpallikoondis** on Maroko rahvuskoondis jalgpallis.

Maroko on osalenud MM-i finaalturniiril 6 korda: 1970., 
1986., 
1994.,  
1998.,
2018. ja 2022. aastal.
Hondurase jalgpallikoondis

**Hondurase jalgpallikoondis** on Hondurase rahvuskoondis jalgpallis.

Hondurase koondis on kolmel korral kvalifitseerinud FIFA MM-i finaalturniirile (1982, 2010, 2014).

## Peatreenerid

## Vaata ka
*Hondurase jalgpallikoondis 2014. aasta jalgpalli maailmameistrivõistlustel
Märt Meesak

**Märt Meesak** (sündinud 1. aprillil 1981) on Eesti ettevõtja ja poliitik, Vabaerakonna esimees. 

Ta on lõpetanud Tartu Ülikooli Pärnu Kolledži turismi- ja hotelliettevõtluse erialal 2010. Meesak on alates 2005. aastast Konguta vallavolikogu liige ning alates 2009. aastast vallavolikogu eelarve ja arengukomisjoni esimees. Alates 2013. aasta sügisest Konguta vallavolikogu esimees. 

Meesak oli Libertas Eesti Erakonna liige 2002–2009 ning 2008–2014 kuulus ta Erakonda Isamaa ja Res Publica Liit. Ta kandideeris 2011. aasta Riigikogu valimistel üksikkandidaadina ja sai 294 häält. Alates 2014. aasta 20. septembrist kuulus Eesti Vabaerakonda, oli selle juhatuse liige. Ta kandideeris 2015. aasta Riigikogu valimistel valimisringkonna nr 9 (Jõgeva- ja Tartumaa) esinumbrina ja sai 1094 häält, kuid valituks ei osutunud. 21. mail 2019 lahkus Meesak Vabaerakonnast. Aastal 2022 astus ta erakonda Eesti 200. Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 762 häält ning ei osutunud valituks ja 17. märtsil 2024 lahkus erakonnast. 

Alates 8. maist 2024 on Meesak taas Vabaerakonna liige ja valiti 26. mail 2024 toimunud kongressil erakonna esimeheks. 

Meesak peab Tartus ja Narvas iiri pubi.

## Viited

## Välislingid
* Märt Meesaki blogi
* IRL: Märt Meesak
* VVK, Riigikogu valimised 2011: Märt Meesak
Hiina kultuur

**Hiina kultuur** (traditsionaalne hiina: 中国文化; lihtsustatud hiina: 中国文化; pinyin: Zhōngguó wénhuà) on Ida-Aasias suurt maa-ala hõlmav, maailma üks vanimaid ja keerukaimaid kultuure.   

Selle algetest võrsunud tsivilisatsiooni, kunsti, filosoofia ja poliitika järjepidev areng on siiani kestnud umbes 5000 aastat. Ehkki hiina kultuuri tavad, kombed ja traditsioonid paikkonniti suuresti varieeruvad, on seda läbi ajaloo ühte sidunud keelepiire ületav ühine hieroglüüfkiri, eliidile omane olnud ühine kirjanduslik ja kirjalik kultuurkeel wenyan, selle tuumaks olev klassikaline hiina filosoofia ning kesksed eetilis-religioossed vaated. Ajaloo vältel on see kultuur endasse sulatanud sadu rahvaid ja nende keeli. 

Hiina kultuuri ja mõtteviisi eripäraks on ajupoolkerade asümmeetriaga seletatav neis domineeriv vasakpoolsus (seotud aju parema poolkeraga). See avaldub esmalt keeles  ja kirjas, klassikalise kultuuri tuuma moodustanud filosoofias ja kõigis kultuurivaldkondades.

## Viited

## Kirjandus
* Tõlkinud S. Aavik, I. Sirk, M. Kruusimägi. E.L. Shaughnessy "Hiina Taevadraakoni maa" Eesti Entsüklopeediakirjastus 2002 ISBN   9789985701102  
* (Hiina vaimne kultuur: entsüklopeedia) Духовная культура Китая: энциклопедия: в 5 т. / Гл. ред. М.Л.Титаренко; Ин-т Дальнего Востока. - М.: Вост. лит., 2006. Т. 1. Философия / ред. М.Л.Титаренко, А.И.Кобзев, А.Е.Лукьянов. - 2006.    
* Культура Китая. Сборник статей. 370 стр.
* (Vasaku-parema üldmudel) Ivo Vahur, Yi Jingi loogika. Tallinn 2010 ISBN 9789949189441

## Välislingid
* A Classification of Chinese Culture by Ying Fan
* Exploring Ancient World Cultures - Ancient China, University of Evansville
* Yin Yu Tang: A Chinese Home explored Explores Chinese culture through the examination of a Huang family residence built during the late Qing dynasty and occupied for over 200 years
* Chinese Culture Articles Great readings on Chinese culture.
* Embracing Chinese Culture
* Oriental Style - The Genuine Soul of Chinese Culture
*   Синология.Ру: история и культура Китая (Hiina ajalugu ja kultuur. Vene keeles.)
Veiko Rämmel

**Veiko Rämmel** (sündinud 15. oktoobril 1964 Tallinnas) on Eesti kodanik, kes kandideeris 2011. aasta Riigikogu valimistel üksikkandidaadina. Ta sai 128 häält. 

Rämmel on õppinud Tartu Teoloogia Akadeemias. Ta on MTÜ Kristlik Hoolekanne ja Haritus juhatuse liige.

Ta oli Reformierakonna liige 2002–2010, Vabaduspartei – Põllumeeste Kogu liige 2010–2011 ja Eesti Iseseisvuspartei liige alates 16. jaanuarist 2015 kuni 30. oktoobrini 2022.

## Välislingid
* VVK, Riigikogu valimised 2011: Veiko Rämmel
Heiki Merirand

**Heiki Merirand** (sündinud 30. juulil 1955 Pärnus) on Eesti kodanik, kes kandideeris 2011. aasta Riigikogu valimistel üksikkandidaadina. Ta sai 111 häält.

Merirand oli Erakonna Isamaa ja Res Publica Liit liige 2002–2009 ning Sotsiaaldemokraatliku Erakonna liige 2009. aasta jaanuarist novembrini.

2017. ja 2018. aastal valiti ta Eesti Konservatiivse Rahvaerakonna Pärnumaa ringkonna juhatusse.

## Viited

## Välislingid
* VVK, Riigikogu valimised 2011: Heiki Merirand
* Eno-Gerrit Link, "Liiga vähe hääli saanud kandidaat esitas valimiskomisjonile kaebuse", Pärnu Postimees, 22. oktoober 2009
*Eno-Gerrit Link, "Heiki Merirand sattus politsei huviorbiiti", Pärnu Postimees, 10. märts 2011
Age of Empires

**"Age of Empires"** on ajalool põhinev reaalaja- ja strateegiamäng, mis anti välja 1997. aastal.

Mängu valmistas ettevõte Ensemble Studios ja selle avaldas Microsoft. Mängu põhilised arendajad olid Rick Goodman, Bruce Shelley ja Brian Sullivan.

Mäng kasutab Genie mängumootorit.

Mängu viimane versioon on 1.0c. 1998. aastal anti välja mängu lisaosa "Age of Empires: The Rise of Rome".

Mängu mängimiseks on vaja vähemalt 90 MHz taktsagedusega protsessorit, 16 MB muutmälu, 80 MB vaba kõvakettaruumi ja 1 MB videomälu.

Mängija peab kehastuma vanaaja tsivilisatsiooni juhiks. Ta peab juhtima selle tsivilisatsiooni läbi nelja ajastu: kiviaja, tööriistaaja, pronksiaja ja rauaaja. Igale uuele tasemele jõudmisega avanevad võimalused kasutada uusi ja paremaid relvi, töövõtteid ja sõjaväeüksusi. Mängija alustab käputäie küttide ja korilastega ning mängu lõpuks peab ta looma tohutu rauaaja impeeriumi. Ressursse tuleb kasutada säästlikult, sest neid ei teki mängu jooksul juurde. See tähendab, et kui mängija raiub puu maha, siis puu ei tule enam tagasi.

Võimalik on mängida 12 tsivilisatsiooni. Igaüks neist on isesugune, igaühel on oma unikaalsed töövõtted, nii et mitte ühelgi tsivilisatsioonil selles mängus pole võimalik kasutada kõiki neid vahendeid, mis mängus olemas on. Tsivilisatsioonid on jagatud nelja arhitektuuristiili: ida-aasia (Shangi (hiina), Chosoni (korea) ja Yamato (jaapani)), mesopotaamia (Babüloonia, Hetiidi ja Pärsia Impeerium), egiptuse (Egiptus, Assüüria ja Sumer) ja kreeka (Kreeka, Minose ja Foiniikia).

## Välislingid
*Mängu "Age Of Empires" koduleht
Ilja Tšernoussov

**Ilja Grigorjevitš Tšernoussov** (vene Илья Григорьевич Черноусов; sündinud 7. augustil 1986 Novosibirskis) on Venemaa murdmaasuusataja.

Tšernoussov võitis juunioride maailmameistrivõistlustel 2005. aastal Rovaniemis 4×10 km teatesõidus Venemaa koondise koosseisus kuldmedali. 2006. aasta juunioride MM-il Kranjis sai ta hõbemedali nii 20 km suusavahetusega sõidus Petter Northugi järel kui ka 4×5 km teatesõidus. 2007. aasta juunioride MM-il(U23) Tarvisios oli ta teine 15 km vabasõidus. Võitis selle distantsi Dario Cologna. 2008. aastal kuni 23-aastaste MM-il Mallesis oli ta 30 km ühisstardiga vabasõidus jälle Dario Cologna järel teine.

Täiskasvanute rahvusvahelistel võistlustel osales Tšernoussov esimest korda 2007. aasta maailmameistrivõistlustel Sapporos, kus ta sai 30 km suusavahetusega sõidus 31. koha.

Maailma karikasarjas osales Tšernoussov esimest korda 18. novembril 2006 Gällivares, kus sai 15 km vabasõidus 26. koha. Esimest korda jõudis ta kolme parema hulka 2009.–2010. aasta maailma karikasarja Rõbinski etapil 23. jaanuaril 2010. aastal 30 km suusavahetusega sõidus, kui oli teine. 4. veebruaril 2011. aastal samas kohas peetud 2010.–2011. aasta maailma karikasarja etapil võitis Tšernoussov esimest korda MK-võistlustel 30 km suusavahetusega sõidu.
 
## Saavutused

### [[Olümpiamängud]]el

* 2014  Sotšis**
**  pronksmedal [[Murdmaasuusatamine 2014. aasta taliolümpiamängudel#50 km ühisstardist vabastiilissõit|50 km vabastiilis]]

=== [[Suusatamise maailmameistrivõistlused|Maailmameistrivõistlustel]] ===

* [[2011. aasta põhja suusaalade maailmameistrivõistlused|2011]]  [[Oslo]]s
**  pronksmedal [[2011. aasta põhja suusaalade maailmameistrivõistlused#30 km suusavahetusega sõit (15+15/klassika + vaba)|30 km suusavahetusega sõidus]]

=== Juunioride maailmameistrivõistlustel ===

* [[2005]]  [[Rovaniemi]]s 
**  **juunioride maailmameister''' 4×10 km teatesõidus
* 2005  Kranjs 
**  hõbemedal 20 km suusavahetusega sõidus
**  hõbemedal 4×5 km teatesõidus
* 2007  Tarvisios 
**  hõbemedal 15 km vabasõidus
* 2008  Mallesis  
**  hõbemedal 30 km ühisstardist vabasõidus

### [[Maailma karikavõistlused mäesuusatamises|Maailma karikasarjas]]

#### Maailma karikasarja etapivõidud

Ilja Tšernoussov on startinud maailma karikasarja etappidel 133 korral (seisuga 13. jaanuar 2015). Poodiumile on ta jõudnud 9 korral, millest 2 kord on ta olnud kõige kõrgemal astmel.

## Välislingid

*
Age of Empires: The Rise of Rome

**"Age of Empires: The Rise of Rome"** on ajalool põhineva reaalaja strateegiamängu "Age of Empires" 1998. aastal välja antud lisaosa. "Rise of Rome" (ka RoR) lisab mängule 4 uut mängitavat tsivilisatsiooni, mis kasutavad uut rooma arhitektuuristiili: Rooma impeerium, Kartaago, Makedoonia ja Palmyra. Mängu viimane versioon on 1.0a.

**Süsteeminõuded:**

90 MHz taktsagedusega protsessor, 16 MB muutmälu, 30 MB vaba kõvaketta ruumi (pluss 80 MB AoE jaoks), 1 MB videomälu.
Caen

**Caen** (prantsuse keele hääldus: [kɑ̃]) on linn Prantsusmaal, Calvadosi departemangu ja endise Alam-Normandia piirkonna keskus. Asub  Orne'i jõe ääres umbes 10 km kaugusel La Manche'ist.

Teise maailmasõja ajal, suvel 1944 toimunud Caeni lahingus hävis suur osa linnast Briti lennuväe vaippommitamise tõttu. Linna lähedal toimus Normandia dessant. Aastatel 1948–1962 ehitati linn uuesti üles.

Linnas asub William Vallutaja ajast pärinev Caeni kindlus.

Linna jalgpalliklubi SM Caen mängib riigi kõrgliigas.

## Haridus
* École de management de Normandie

## Sõpruslinnad
Caenil on kaheksa sõpruslinna:

## Viited

## Välislingid

*Caeni koduleht
Brooklyn Nets

**Brooklyn Nets** (enne 2012. aastat **New Jersey Nets**) on Põhja-Ameerika korvpalliliiga NBA klubi. Meeskond mängib idakonverentsi Atlandi divisjonis ja peab oma kodumänge Barclays Centeris.

## Ajalugu
Klubi asutati 1967. aastal ning kuni NBA ja ABA liitumiseni 1976. aastal mängiti korvpalliliigas American Basketball Association. Hooaegadel 1973/74 ja 1975/76 tuli klubi **New York Netsi** nime all kahel korral ABA meistriks.

**New Jersey Netsi** nime all jõuti kahel korral NBA finaali, kuid 2001/02. hooajal jäädi 0 : 4 alla Los Angeles Lakersile ja aasta hiljem 2 : 4 San Antonio Spursile.

2012. aasta suvel valmis klubi uus kodusaal Barclays Center ja sinna kolides võeti kasutusele praegune nimi **Brooklyn Nets**.

## Mängijad hooajal 2020/2021
* Bruce Brown
* Chris Chiozza
* Nicolas Claxton
* Spencer Dinwiddie
* Kevin Durant
* Jeff Green
* James Harden
* Joe Harris
* Kyrie Irving
* Tyler Johnson
* DeAndre Jordan
* Timothé Luwawu-Cabarrot
* Reggie Perry
* Landry Shamet

## Endised tuntumad mängijad
* Jason Kidd
* Vince Carter
* Dražen Petrović
* Julius Erving
* Buck Williams
* Brook Lopez
* Richard Jefferson

## Välislingid
*Brooklyn Nets
Mansardkatus

**Mansardkatus** on murtud kaldpindadega katus. 

Sellise katusearhitektuuri traditsiooni arendas edasi renessansiajastul prantsuse arhitekt François Mansart, kelle järgi see katusetüüp ka nime sai. 

Mansardkatuse järgi on saanud nimetuse ka mansardkatuse alune mansardkorrus.

## Vaata ka
*Kelpkatus
Ell Saviauk

**Ell Saviauk** (9. aprill 1934 Ahja – 4. september 2017) oli eesti pedagoog ja pianist. 

Ell Saviauk töötas Tallinna Muusikakeskkoolis. Aastail 1962–1964 oli ta ka Tallinna 22. Keskkooli muusikaklassi klaveriõpetaja.

1986. aastal sai ta Eesti NSV teenelise kultuuritegelase aunimetuse. 2010. aastal pälvis ta Bruno Luki nimelise klaveriõpetaja stipendiumi.

## Isiklikku
Tema abikaasa oli trompetist Uno Saviauk, nende poeg oli Teet Saviauk.

## Õpilasi
*Martti Raide
*Kristiina Rokaševitš
*Rasmus Andreas Raide
*Indrek Laul
*Pille Lani-Saar

## Viited

## Välislingid
*Ell Saviauk: Ühe haige lugu, Postimees, 1. juuni 2006
Rasmus Andreas Raide

**Rasmus Andreas Raide** (sündinud 22. augustil 1995 Tallinnas) on eesti pianist.

## Õpingud
Rasmus Andreas Raide alustas muusikaõpinguid seitsmeaastaselt Ell Saviaugu juures Tallinna Muusikakeskkoolis*,* jätkas Martti Raide klaveriklassis ning lõpetas kooli 2014. aastal kuldmedaliga*.* 2014. aasta sügisest jätkab ta õpinguid Karlsruhe Muusikakõrgkoolis professor Kalle Randalu klaveriklassis.

Ta on esinenud kontsertidel ja festivalidel mitmel pool Eestis (sh "Klaver06" ja "Klaver08") ning musitseerinud koos Läti Riikliku Sümfooniaorkestri, Tallinna Kammerorkestri, Narva sümfooniaorkestri ja TMKK sümfooniaorkestriga.

## Saavutused
* 2005 – diplom hea esinemise eest V Eesti noorte pianistide konkursil
* 2007 – diplom konkursil "Noor Muusik 2007"
* 2007 – II preemia rahvusvahelisel noorte pianistide konkursil "Jūrmala 2007"
* 2008 – diplom hea esinemise eest 1. voorus VI Chopini loomingule pühendatud rahvusvahelisel Läänemere maade noorte pianistide konkursil Narvas
* 2008 – diplom VI Eesti noorte pianistide konkursil Tartus
* 2009 – I preemia ja dirigendi eripreemia VII instrumentaalkontsertide konkursil Narvas; 
* 2009 – I preemia EML klaveriõpilaste konkursil "Parim instrumentalist 2009"; 
* 2009 – eripreemia silmapaistva stiilitunnetuse eest rahvusvahelisel konkursil "Noor Muusik – Tallinn 2009"
* 2010 – II preemia XI rahvusvahelisel pianistide konkursil "Jūrmala 2010"
* 2011 – I preemia koolidevahelisel pianistide konkursil Tartus; 
* 2011 – III preemia rahvusvahelisel konkursil "Kaunas Sonorum – 2011"
* 2011 – I preemia ja 2 eripreemiat riiklikul noorte pianistide konkursil "Ferenc Liszt 200"
* 2012 – I preemia VII Eesti noorte pianistide konkursil Tartus
* 2013 – I preemia ja 2 eripreemiat rahvusvahelisel konkursil „Young Virtoso 2013“ Riias

## Viited
Rotermanni kaubamaja

**Rotermanni kaubamaja** oli aastatel 1849–1850 arhitekt I. Jefimovi projekti järgi Viru väljaku (tolleaegse nimetusega Vene turu) põhjaküljele ehitatud kahekorruseline Christian Abraham Rotermannile kuulunud kivihoone, mille teisel korrusel asusid eluruumid ja esimesel korrusel kauplused. Hoone lõunafassaad jäi Viru valliväravast algava Narva maantee äärde. 

Rotermanni kaubamaja hoone asub Tallinna Kesklinnas, aadressil Viru väljak 2.

Kaubamajas asusid kraami-, pudu- ja toidupoed. Maja juurde, nüüd juba Vene turu idapoolsesse ossa, kujunes turg, kus kaubitsesid lähedalasuvate juurviljaaedade peamiselt venelastest omanikud.

Kaubamajas esimesel korrusel asus aastatel 1850–1870 ka Georg Heinrich Haetge apteek. 

;Hoone koolimajana
1871. aastal müüdi hoone Tallinna linnale, kauplused ja hoones asunud korterid ehitati ümber, trepid lammutati ja 31. mail 1871 alustas hoones tegevust Tallinna Aleksandri Gümnaasium, esimene venekeelne poeglastegümnaasium Eestis. 

1900. aastal rajati koolimajale uus peatrepp ja selleks laiendati ka hoonet hoovi suunas, Tallinna Aleksandri Gümnaasium tegutses hoones kuni 1917. aastani, mil seal alustas tegevust Tallinna Linna I Tütarlaste Gümnaasium, pärast Teist maailmasõda Tallinna Eritööstuskool nr 49 ja Tallinna Pedagoogikaülikool. 

Kahe maailmasõja vahel oli Rotermanni kaubamaja hoone kaugbussiliinide oote- ja alguspaik ning sealt algavad ka Tartu, Pärnu ja Narva maanteed. Hoone ees asuvat Viru ringi loetakse Tallinna 0-punktiks ehk linna keskpunktiks.

1995. aastal võeti hoone riikliku kaitse alla ajaloomälestisena, 2007. aastal alustati hoone ümberehitamist, mille käigus valmis moodne Rotermanni keskus.

## Vaata ka
*Christian Barthold Rotermann
*Rotermanni keskus
*Rotermanni kvartal

## Viited
FTSE 100 Index

**FTSE 100 Index** on Londoni börsi indeks, mis jälgib börsi turuväärtuselt 100 suurema ettevõtte aktsiate hindu.

Indeksi arvutamist alustati 3. jaanuaril 1984, indeksi baastase oli alustamisel 1000 punkti. Seni on indeksi kõrgeim tase olnud 6950,6 punkti, kuhu indeks jõudis 30. detsembril 1999. Indeks langes 2007.–2010. aasta finantskriisi ajal allapoole 3500 punkti taset. Indeks ületas 6000 punkti taseme taas 2010. aasta detsembris.

2021. aasta septembris oli indeksi suurim tööstuskaupade ja -teenuste sektor 11,5% kaaluga, sellele järgnes finantssektor 11,3%-ga ja tervishoiusektor 9,9%ga. 10 suurima ettevõtte osakaal kõigi indeksis osalejate turukapitalisatsioonis oli kokku 41%.

## Väljavaliku kriteeriumid
Ettevõtted, mille aktsiad võetakse arvesse FTSE 100 indeksi arvutamisel, peavad vastama FTSE Grupi poolt kehtestatud tingimustele:
* kuuluma Londoni börsi nimekirja,
* FTSE 100 indeksi aktsiate väärtus peab olema väljendatud naelsterlingites või eurodes,
* peavad sooritama teatud riigile kuuluvuse testi,
* aktsiad peavad olema vabas ringluses ja kõrglikviidsed.

Indeksit vaadatakse üle kord kvartalis, märtsi, juuni, septembri ja detsembri esimesel reedel.

## Indeksi komponendid

Pärast British Airwaysi asendamist International Airlines Groupiga 24. jaanuaril 2011 jälgib FTSE 100 indeks järgmiste ettevõtete aktsiate hindade muutusi:

## Viited
Tallinna turgude loend

**Tallinna turgude loend** on Tallinna linnas asuvate ja asunud kaubanduskohtade loetelu.

## Praegused turud
*Balti Jaama Turg
*DEPOO turg 
*Kalaturg
*Keskturg
*Lasnamäe turg (Punane 48A)
*Lilleturg (Viru tänaval)
*Mustamäe turg
*Nõmme turg
*Pirita turg
*Rotermanni turg
*Sadama turg
*Viru Turg

## Endised turud
*Heinaturg, hiljem Vabaduse väljak.
*Kadaka turg, hiljem Mustika keskus.
*Kajaka turg, hiljem Stroomi Keskus.
*Kristiine turg, tegutses aastatel 2010–2013.
*Kullerkupu turg
*Lasnamäe turg (Pae turg, Pae 70)
*Pelgulinna turg
*Priisle turg, lammutati 2014. aastal.
*Suur turg, asus tänapäeva Raekoja platsil, tegutses kuni 1896. aastani. 1554. aastal ehitati turu juurde ka Tallinna vaekoda.
*Szolnoki turg
*Uus turg, Viru värava eesväravast ja Virumäest lõunas, Jaani tänava ja Vene turu promenaadi vahel asunud kaubanduskoht.
*Vene turg, tänapäeva Viru väljak (alates 1791. aastast).
Absolution Gap

"**Absolution Gap**" on kõmri päritolu Briti kirjaniku Alastair Reynoldsi sarja "Revelation Space" neljas ulmeromaan, mille tegevus toimub neljal perioodil: 2615, 2675, 2727 ja 3125. Raamat on otsene järg romaanile "Redemption Ark", see ilmus 2003. aastal.
Ernst Magnus Schneider

**Ernst Magnus Schneider** (9. august/21. august 1826 Viljandi – 20. märts/1. aprill 1889 Halliste) oli Eesti vaimulik.

Õppis aastatel 1836–1843 Cesise lähedal Berzaines asunud Albert Hollanderi õppeasutuses (Anst. Birkenruh bei Wenden), aastal 1844 Gustav Max Schmidti Eragümnaasiumis Viljandis. Aastatel 1844–1849 õppis Tartu ülikoolis filoloogiat ja usuteadust. Töötas aastatel 1850–1854 õpetajana Gustav Max Schmidti Eragümnaasiumis Viljandis. Oli aastal 1854 prooviaastal Tarvastu Peetri koguduses Paul Carlblomi juures. Ordineeriti 13. märtsil/25. märtsil 1855 õpetajaks.

Oli aastatel 1855–1858 Halliste ja Karksi Peetri koguduse adjunktõpetaja, aastatel 1858–1877 (introdutseeriti 12. oktoobril/24. oktoobril 1858) samade koguduste õpetaja, aastatel 1877–1889 oli ta vaid Halliste Püha Anna koguduse õpetaja. Lisaks oli ta aastatel 1860–1870 vaimulik koolirevident ja aastatel 1870–1877 Pärnu praostkonna praost.

Aastast 1870 oli ta Vändra kurttummade asutuse kuraator. Samuti tegi ta kaastööd eestikeelse lauluraamatu ja agenda komisjonile.

## Isiklikku
Tema isa Johann Wilhelm Schneider oli (aastatel 1825–1858) Halliste ja Karksi Peetri koguduse õpetaja. Tema emapoolne vanaisa Karl Ernst von Berg oli Tarvastu, Halliste ja Karksi Peetri koguduse õpetaja, Sangaste ja Laatre Püha Laurentsiuse koguduse õpetaja ning aastatel 1828–1933 Liivimaa kindralsuperintendent. Tema õepoeg Erwin Karl Reinhold von Dehn oli Halliste Püha Anna koguduse õpetajaks aastatel 1889–1934.

## Viited
California (täpsustus)

**California** on kohanimi, mis on võetud tarvitusele ka muusikapalade pealkirjana, sõidukite nimena, isikunimena jne.

Kohad:
* **[[California]]**, Ameerika Ühendriikide osariik
* California Vabariik, lühiajaline riik Mehhiko-Ameerika sõja ajal
* Las Californias, endine piirkond Põhja-Ameerika läänerannikul Hispaania ja Mehhiko valitsuse ajal
* California poolsaar (hispaania keeles *Baja California*), poolsaar Mehhikos
* California saar, eksiarvamus, mille kohaselt California poolsaart peeti saareks
* California hoovus, hoovus Vaikse ookeani idaosas Põhja-Ameerika läänerannikul

Põhja-Ameerikas:
* California (Kentucky), asula USAs
* California (Louisville), asula USA Kentucky osariigis USAs
* California (Maryland), asula USAs
* California (Michigan), asula USAs
* California (Missouri), asula USAs
* California (Pennsylvania), asula USAs
* California City (California), linna USAs California osariigis
* California (Ontario), asula Kanadas

Lõuna-Ameerikas:
* California (Santander), asula Colombias
* California (Usulután), asula El Salvadoris

Euroopas:
* California (Berkshire), asula Suurbritannias
* California (Birmingham), asula Suurbritannias
* California (Buckinghamshire), asula Suurbritannias
* California (Derby), asula Suurbritannias
* California (Falkirk), asula Suurbritannias
* California (Ipswich), asula Suurbritannias
* California (Norfolk), asula Suurbritannias
* Californië (Gelderland), asula Hollandis
* Californië (Limburg), asula Hollandis

Astronoomia:
* 341 California, asteroid
* California udukogu (NGC 1499), udukogu Perseuse tähtkujus

Muusika:
* California (Belinda Carlisle'i laul)
* California (Mylène Farmeri laul)
* California (John Mayalli laul)
* California (Wilson Phillipsi album)

Filmid:
* California (film 1927), režissöör W.S. Van Dyke
* California (film 1946), režissöör John Farrow
* California (film 1977), spagetivestern
* California (seriaal, seriaal aastast 1997

Inimesed:
* California Molefe (1980–), Botswana jooksja
* Randy California (1951–1997), Ameerika muusik

Sõidukid:
* Ferrari California, kabriolett
* Moto Guzzi California, mootorratas
* Volkswagen California, furgoonauto
* California (Hollandi laev)
Akupressuur

**Akupressuur** ehk punktmassaaž on traditsioonilise Hiina meditsiini teraapia, milles akupunktuuri punkte mõjutatakse massaaži abil. Punktmassaaž toimib aeglasemalt ja leebemalt kui akupunktuur ning on valdavalt rakendatav osana toetusravist. 

Punktmassaaž põhineb Hiina traditsioonilisel meditsiinil, mille põhimõtteks on organismi füsioloogilise tasakaalu saavutamine. Eesmärgiks on leevendada välimiste ja sisemiste lihaste pingeid, andes seega võimaluse elundite normaalseks talitluseks. Vaatamata märkimisväärsetele jõupingutustele, et mõista "akupunktuuri punktide" anatoomilist ja füsioloogilist olemust, on nende määratlused ja iseloomustused veel vaieldavad. Patsientide diagnoosimisel ja teraapias kasutatavaid Hiina traditsioonilise meditsiini teooriaid on raske ühitada tänapäevase biomeditsiinilise teabega.

## Tervisehäired, mille korral punktmassaažist on enam abi
Punktmassaaži saab kasutada käepärase eneseabivahendina, tulemaks toime lihtsamate talitluslike tervisehäiretega. Punktmassaaž sobib eelkõige haiguste ennetamiseks, näiteks psühhosomaatiliste sümptomite ja krooniliste vaevuste, sealhulgas valude ja lihasepingete korral. Punktmassaaži näidustusi: 
*       peavalud 
*	väsimus
*	unehäired (uinumisraskused, häirivad unenäod, unetus) 
*	keskendumishäired
*	seedehäired
*	käte ja jalgade külmetamine või "suremine"
*	liighigistamine
*	suukuivus
*	silmade kipitamine
*	“rahutud jalad”
*	meeleoluhäired (liigne nutmine, naermine või lobisemine)
*	ärevus
*	depressioon
*	ebamäärased kehavalud 
*	tulitavad peopesad ja jalatallad

## Viited

## Kirjandus
* Eestikeelsed artiklid akupunktuurist
* Katsusuke Serizawa, M.D Tsubo (Vital Points for Oriental Therapy) Japan Publications, Inc. 1982 ISBN 0870403508
* Akupunktuuri punktid – pildid ja kirjeldused

## Välislingid
*Akupunktuur ja akupressuur
*Akupunktuur
Karl Ernst von Berg

**Karl Ernst von Berg** (7. aprill/18. aprill 1773 Zwickau Saksimaa kuurvürstiriik Saksamaa – 11. detsember/23. detsember 1833 Dresden Saksamaa) oli Eesti vaimulik, vaimuliku kirjanduse ja kooliraamatute autor, tõlkija ning Liivimaa kindralsuperintendent.

## Elulugu
Karl Ernst von Berg õppis aastast 1782 Zwickau ladina koolis. Aastatel 1791–1795 õppis ta (immatrikuleeriti 25. juulil 1791) Leipzigi ülikoolis filoloogiat ja usuteadust. Aastatel 1796–1797 oli ta õpetaja Zwickau linnakoolis. Saabus aastal 1797 Liivimaale, oli siis koduõpetaja Jürgensohnide juures Tarvastu mõisas. Ordineeriti 28. augustil 1799 õpetajaks.

Karl Ernst von Berg oli 1799–1807 Tarvastu Peetri koguduse õpetaja, 1807–1825 Halliste ja Karksi Peetri koguduse õpetaja ning 1825–1828 Sangaste ja Laatre Püha Laurentsiuse koguduse õpetaja. 

Karl Ernst von Berg oli aastatel 1811–1828 Pärnu praostkonna praost. Oli aastal 1819 Piibliseltsi Pärnu-Viljandi osakonna asutajaliige ja juhataja. Oli aastatel 1828–1833 Liivimaa kindralsuperintendent ja Liivimaa konsistooriumi asepresident.
## Isiklikku
Tema isa Johann Georg Berg, oli ametnik (aktuaar) Saksamaal, vend Ferdinand Leopold Berg (surn. 1843) oli raamatuköitja Valmieras. Vennapoeg Ferdinand Berg (1825–1887) oli kreisikoolide inspektor Valmieras ning Riia reaalkooli direktor ja Carl Leopold Berg (1815–1896) oli vaimulik Liivimaal, Liepupe kirikus Liepupe kihelkonnakoguduse  pastor, ja selle poeg ''Eugen'' Carl ''Berg'' (1855–1919), samuti vaimulik Liivimaal, Valga kreisi Palsmane-Aumeistri kihelkonnakoguduse pastor.

* Poeg Carl Georg von Berg (1802–1862) oli Liivimaa kubermangu koolidirektsiooni sekretär, selle poeg Carl Berg (1830 Riia – 1888 Tallinn) oli Valga kreisi Gulbene kihelkonnaarst ja arst Tallinnas. 
* Poeg Emil ''Torquato Berg'' (1807–1893), dr. med., arst Peterburis. 
* Poeg Johann ''Aloys von Berg'' (1809–1868) oli õpetaja Haapsalu ja Valmiera kreiskoolides ja Viljandi kreiskooli inspektor Liivimaal, kelle poeg Robert von Berg (1861–1903) oli sillakohtu notar ja põllumees, pojapoeg ''Hermann'' Alexander ''von Berg'' (1894–1943) oli pedagoog ja 1928–1938 Rakvere saksa gümnaasiumi ja 1938–1939  Vinni stifti direktor. Poeg Aloys Karl Ernst von Berg (1868–1917) oli dr. med, arst Venemaal.
* Poeg Eduard Dankegott von Berg (1816–1852) oli dr. med, arst Räpinas ja Võrus, Luga kreisiarst, Tveri linnaarst.
* Poeg Carl Ernst von Berg (1824–1888) oli pedagoog, õppejõud Łódźis ja Kaliszis.

## Viited

## Kirjandus
*Frobeen, Jakob Gottfried: Rigasche Biographieen nebst einigen Familien-Nachrichten, Bd.: 1, 1810-1829, seite 170-171

## Välislingid
* 
* 
*
Kizimen

**Kizimen** ehk **Štšapinskaja sopka** (vene keeles Кизимен ehk Щапинская сопка) on tegevvulkaan Kamtšatka poolsaarel Tumroki aheliku lõunaosa lääneküljel 115 km kaugusel Milkovost ja 265 km kaugusel Petropavlovsk-Kamtšatskist. Vulkaani kõrgus on 2485 meetrit. 20. sajandi viimane purse toimus aastatel 1928–1929.

Kizimen on koonusekujuline kihtvulkaan. Pursked toimuvad harva, aga fumaroolid tegutsevad pidevalt. Fumaroolidest eraldub gaaside segu, mille temperatuur on 230–240°С; nende koostises on vääveldioksiid, vääveltrioksiid, vesiniksulfiid, vesinikfluoriid, vesinikkloriid, vingugaas jms. Pinnas fumaroolide ümber on kaetud väävlisetete ja lagunenud vulkaaniliste kivimitega. 

Kizimeni vulkaan hakkas tegutsema juulis 2009. 12.–13. juulil registreeriti umbes 80 kohalikku maavärinat, sh kolm tõuke tugevusega umbes 3 magnituudi. 

Aktiivne purse algas 2010. aasta detsembris, kui kraatrist paiskus vulkaanilist tuhka. Jaanuaris 2011. oli tuhaga kaetud Kronotski looduskaitseala territoorium vulkaani ümber mitmekümne kilomeetri ulatuses. Tuhapilved tõusid 5 kuni 10 km kõrgusele ja levisid edela- ja kagusuunas. Purskega kaasnesid kohalikud maavärinad sagedusega üle tuhande korra ööpäevas. 

## Viited
Cauchy-Schwarzi võrratus

**Cauchy****-Schwarzi** **võrratus** (ka **Cauchy-Schwarzi-Bunjakovski**  **võrratus**) on võrratus, mis ütleb, et vektorite skalaarkorrutise moodul pole suurem vektorite pikkuste (normide) korrutisest:

: \left| \langle x, y \rangle \right| \leq \| x \| \|y\| \, ,

kus \langle x, y \rangle ja \| x \|, \|y\| vastavalt  vektorite x, y \in V skalaarkorrutis ja pikkused ning *V* on mõni skalaarkorrutisega vektorruum.  Võrratuse asemel on võrdus parajasti siis, kui *x* ja *y* on lineaarselt sõltuvad.

## Erijuhud

* Eukleidilises ruumis \R^n kehtib:
: \left(\sum_{i=1}^n x_i y_i\right)^2\leq \left(\sum_{i=1}^n x_i^2\right) \left(\sum_{i=1}^n y_i^2\right) .
* Ruutintegreeruvate funktsioonide ruumis
:\left|\int f(x) g(x)\,dx\right|^2\leq\int \left|f(x)\right|^2\,dx \cdot \int\left|g(x)\right|^2\,dx.

## Tõestuse idee

Vaatame suurust \|x + \lambda y\|^2, kus \lambda on suvaline kompleksarv ja *x* ja *y* vektorid. Trikk tõestuse juures on moodustada vektor x + \lambda y ja arvutada selle vektori pikkus, mis ei saa olla negatiivne:

:
   \|x + \lambda y\|^2
=  \langle x + \lambda y, x + \lambda y \rangle
=  \|x\|^2 + \lambda\langle x, y \rangle + \lambda^{*}\langle y, x \rangle + |\lambda|^2\|y\|^{2} \geq 0 \, ,


Sellest võrratusest saab tuletada Cauchy-Schwarzi võrratuse, kui leiame sobiva \lambda väärtuse. Valime \lambda väärtuse nii, et vektori x + \lambda y pikkus võimalikult väike oleks. Sobivaks \lambda väärtuseks osutub

:
    \lambda = -\frac{\langle y, x \rangle}{\|y\|^2} .


Asendades \lambda esimesse võrratusse näeme, et

:
   \|x + \lambda y\|^2
=  \|x\|^2 - |\langle x, y \rangle|^2 \|y\|^{-2}  \geq 0 \, .


Korrutades saadud võrratuse läbi vektori *y* pikkuse ruuduga ja viies skalaarkorrutise teisele poole võrratuse märki, leiame, et

:
 \|x\|^2\|y\|^{2}  \geq |\langle x, y \rangle|^2 \, ,


millest ruutjuure võtmine annab Cauchy-Schwarzi võrratuse.  Märkigem, et võrdus realiseerub parajasti siis, kui \|x + \lambda y\| = 0, mis tähendab, et *x = -<math>\lambda</math> y* ehk *x* ja *y* on lineaarselt sõltuvad.

## Vaata ka
* Hölderi võrratus – Cauchy-Schwarzi võrratuse üldistus

## Märkmed


## Välislingid
Romanši keel

**Romanši keel** kuulub romaani keelte retoromaani rühma. 

See on üks Šveitsi neljast ametlikust keelest.

Šveitsi 2000. aasta rahvaloenduse järgi räägib romanši keelt 35 095 inimest, kellest 27 038 elab Graubündeni kantonis. Kokku märkis end romanši keele püsikõnelejaks 60 816 inimest.

Tänapäeval on enamik romanši keele kõnelejaid kakskeelsed, tavaliselt valdavad nad lisaks romanši keelele ka saksa keelt.

## Viited
Tuuli Reijonen

**Tuuli Reijonen** (õieti **Tuuli Reijonen-Uibopuu**; pseudonüüm ka **Meri Horsma**, **Tuulikki Raja**, **Tuulipuu**; 19. oktoober 1904 Tampere – 17. oktoober 1997 Helsingi) oli soome kirjanik ja tõlkija.

Ta lõpetas Turu Ülikooli 1928. aastal.

Pärast ülikooli lõpetamist tegutses ajakirjanikuna, oli ajakirja Sirkka toimetuse sekretär, töötas ajakirjade Naamio ja Naisten Ääni toimetuses, oli Suomen Kuvalehti toimetuse sekretär ning aastatel 1945–1954 kultuurilehe Kuva peatoimetaja. Aastatel 1954–1968 oli ta Helsingin Sanomate kultuuriosakonna toimetaja, hiljem kutseline kirjanik.

Reijonen on maetud Helsingi Hietaniemi kalmistule.

## Looming
1961. aastal avaldas ta kapten Herman Treiali juhtumil põhineva romaani „Kenen on syy” („Kes on süüdi?”).

Ta on tõlkinud eesti keelest soome keelde. 

## Tunnustus
*1971 Pro Finlandia teenetemärk

## Isiklikku
Tema isa Erkki Reijonen oli ajakirjanik ja tõlkija ning Soome Vabariigi esimene täievoliline saadik Eestis 1921–1923.

Ta oli aastatel 1944–1964 abielus eesti kirjaniku Valev Uibopuuga.

## Viited

## Kirjandus
*Oskar Kruus. "Reijonen, Tuuli". // Eesti kirjarahva leksikon. Tallinn 1995. Lk 460
*Kirsti Vähäkangas. "''Tuuli Reijonen – Toimittaja, kriitikko ja palkittu kirjailija''". Naisten Ääni. Soome keeles, vaadatud 8. mai 2023
Marje Josing

**Marje Josing** (16. juuli 1959 Tallinn – 16. veebruar 2023) oli eesti majandusteadlane.

Ta lõpetas 1977. aastal Tallinna 39. Keskkooli ja 1982. aastal Tartu Riikliku Ülikooli psühholoogina.

Alates 1990. aastast töötas ta Eesti Konjunktuuriinstituudis teadurina, alates 1994. aastast instituudi direktorina.

Ta avaldas analüüse ja arvamusartikleid ajakirjandusväljaannetes.

## Tunnustus
* 2011 Eesti Karskusliidu aasta tegija
* 2018 Eesti Kaubandus-Tööstuskoja II klassi aumärk
* 2021 Valgetähe IV klassi teenetemärk

## Viited
Ma‘rūf al-Bakhīt

**Ma‘rūf Sulaymān al-Bakhīt** (معروف سليمان البخيت‎; 18. märts 1947 – 7. oktoober 2023) oli Jordaania diplomaat ja poliitik, peaminister aastatel 2005–2007 ja 2011.

Ta lõpetas Jordaania Ülikooli politoloogia alal; tal on magistrikraad Lõuna-California Ülikoolist ja doktorikraad Londoni King's College'ist.

Ma‘rūf al-Bakhīt oli esimest korda peaminister 27. novembrist 2005 kuni 25. novembrini 2007. Teisel korral teenis ta peaministrina 9. veebruarist 2011 kuni 17. oktoobrini 2011.

Ta ei kuulunud ühtegi erakonda. Enne poliitikasse siirdumist oli ta muu hulgas Jordaania suursaadik Türgis ja Iisraelis ning riigi julgeolekuülem.

## Viited
Lõuna-Sudaani iseseisvusreferendum

**Lõuna-Sudaani iseseisvusreferendum** oli 9.–15. jaanuaril 2011 Lõuna-Sudaanis peetud rahvahääletus selle üle, kas Lõuna-Sudaan peaks eralduma Sudaanist ja moodustama iseseisva riigi.

7. veebruaril 2011 kuulutati välja ametlikud hääletustulemused, mille järgi pooldas iseseisvumist 98,83% hääletanutest. Hääletusel osales 3 851 994 inimest ehk 97,58% hääleõiguslikest inimestest.

Sudaani president ‘Umar Ḩasan Aḩmad al-Bashīr teatas, et tema valitsus kiidab iseseisvumisotsuse heaks.

Iseseisvus kuulutati välja 9. juulil 2011.

## Viited

## Välislingid

* Erik Rand. Eesti vaatleja Sudaanis: rahvas ihkab iseseisvust Eesti Päevaleht, 26. jaanuar 2011
Vääveltrioksiid

**Vääveltrioksiid** ehk **väävel(VI)oksiid** (keemiline valem SO3) on ühest väävli ja kolmest hapniku aatomist koosneva molekuliga väävli kõrgeim oksiid, aatomite vahel on kovalentne polaarne side. Keemiliselt on tegu väävelhappe anhüdriidiga. Normaaltingimustel on see värvita vedelik lämmatava lõhnaga. Alla 16,9&nbsp;°C temperatuuril ta tardub ja moodustab tahke SO3 modifikatsioonide segu.

## Keemilised omadused
Vääveltrioksiid, olles happeline oksiid, moodustab vees lahustudes väävelhappe (H2SO4). 
Vääveltrioksiid on ühtlasi ka tugev Lewise hape ning seetõttu moodustab komplekse Lewise alustega (nt püridiiniga → Py·SO3).

## Kasutamine
Vääveltrioksiidi kasutatakse peamiselt väävelhappe tootmiseks. Orgaanilises keemias kasutatakse vääveltrioksiidi ja tema komplekse sulfaativate reagentidena.

## Vaata ka
*vääveldioksiid
*väävli oksiidid

## Viited
Tehvandi spordikeskus

**Tehvandi spordikeskus** on spordikeskus Otepää vallas Nüpli külas Otepää linna piiril. Üks spordikeskuse osa on Tehvandi staadion.

Seal toimusid 2011. aasta juunioride ja kuni 23-aastaste põhja suusaalade maailmameistrivõistlused, mis oli läbi aegade suurim Eestis peetud tippspordisündmus. Osales 700 sportlast 38 riigist.

Tehvandi staadioni hoones asub Otepää talispordimuuseum.

## Objektid

### Tehvandi staadion
Tehvandi jalgpallistaadionil on naturaalne muru mõõtmetega 100x64&nbsp;m. Staadion omab UEFA II kategooria litsentsi.

### Tehvandi staadionihoone
Pressikeskus, seminariruumid, võistluskeskuse ruumid, kohtunike ruumid, saunadega riietusruumid, arsti- ja massaažiruumid, tribüüniala (3000 inimest).

### Pallimängude väljak
Sportmängude (korvpall, võrkpall, tennis) väljakud.

### Liikumisrajad
* Jooksu, imitatsiooni ja kepikõnni rada
* Rullsuusatamise treeningurada
* Terviserada
* Jalgratta matkarada
* Tehvandi–Munamäe kergliiklustee
* Tartu Maratoni rada
* Tehvandi suusarajad

### Biatloni lasketiirud
Tehvandi Spordikeskuses on kaks laskesuusatamise lasketiiru: Tehvandi staadionil ja Ansomäel.

### Biatloni hoone
Koosolekute ja seminaride ruumid, kohtunike ja kommentaatorite ruumid, tribüüniala (800 inimest).

### K90 suusahüppemägi

### Jõusaal

## Viited

## Välislingid

*Tehvandi Spordikeskus
Antibioos

**Antibioos** on bioloogiline interaktsioon, mis on ühele osapoolele surmav.

## Vaata ka
*antibiootikumid
*parasitoid
Silmakirjalikkus

**Silmakirjalikkus** on niisuguste vaadete, omaduste või tunnete omamise teesklus, mida tegelikult inimesel pole.

Silmakirjalikkuse väljendamist nimetatakse silmakirjatsemiseks, silmakirjalikku inimest silmakirjatsejaks või silmakirjateenriks.

## Vaata ka
*Valetamine
Bioloogilised interaktsioonid

**Bioloogilised interaktsioonid** on organismide ja liikide vahelised suhted.

Interaktsioonid ehk funktsionaalsed suhted võivad olla eluks möödapääsmatud ehk obligatoorsed (nt. mutualism) või mitte tingimata vajalikud ehk fakultatiivsed (nt. muud sümbioosi vormid).
Põllumajanduse Instituut

*Põllumajanduse Instituut oli **[[Eesti Maaviljeluse Instituut|Eesti Maaviljeluse Instituudi]]** nimi aastatel 1946–1952.
***[[Põllumajandus- ja keskkonnainstituut]]** on Eesti Maaülikooli 2005. aastal loodud instituut.
Frank Rijkaard

**Franklin Edmundo Rijkaard** (sündinud 30. septembril 1962 Amsterdamis) on endine Hollandi jalgpallikoondise poolkaitsja.

Kõige edukamalt mängis Rijkaard Amsterdami Ajaxis ja AC Milanis.

Pärast jalgpallurikarjääri töötas Rijkaard Hollandi jalgpallikoondise ning klubide Rotterdami Sparta, FC Barcelona ja Galatasaray SK peatreenerina. 

2010. aasta oktoobris katkestas hollandlane oma lepingu Türgi jalgpalliklubiga.

2004. aastal valiti ta nimekirja FIFA 100.
Harilik sorgo

**Harilik sorgo** (*Sorghum bicolor*) on liik kõrreliste sugukonnast sorgo perekonnast.

Harilikku sorgot kasutatakse toiduks ja loomasöödaks. Hiinas, Koreas, Jaapanis kasutatakse teda käsitööesemete valmistamiseks. Teradest toodetakse tange ja jahu, Hiinas on populaarne ka sorgoviin. Loomasöödaks kasutatakse sorgot silo ja haljassöödana.

### Maailma kogutoodang
2017. aastal toodeti maailmas kokku 63,7 miljonit tonni sorgot.

## Viited

## Välislingid
* 

* AgroAtlas: Основные сельскохозяйственные культуры — ''Sorghum bicolor'' (L.) Moench. - Сорго зерновое
Premier League'i kuldne saabas

**Premier League'i kuldne saabas** ehk **Premier League Golden Boot** (sponsorite tõttu **Barclays Golden Boot**) on auhind, mida antakse Inglismaa tugevaima jalgpalliliiga Premier League'i hooaja lõpus parimale väravakütile.

## Võitjad

Tähistused:
* † – tiitel oli jagatud kahe või rohkem mängijaga
* C – klubi võitis sel hooajal Premier League'i meistriks
* E – jalgpallur sai ka Euroopa kuldse saapa sellel hooajal
* (x) – number tähistab, mitmes see tiitel jalgpalluri jaoks on

## Märkused
Valeri Bondarenko

**Valeri Bondarenko** (sündinud 22. aprillil 1953 Tallinnas) on endine Eesti jalgpallur ja praegune jalgpallitreener.

## Mängijakarjäär
Aastatel 1971–1979 mängis ta FC Normas.

## Treenerikarjäär
Aastatel 1993–1994 oli ta Eesti koondise abitreener. 1998–1999 oli ta Eesti U18 koondise abi- ja peatreener.

1997–1998, 1999–2000, 2004–2008 ja 2010 oli ta JK Narva Trans treener, 2000–2003 FC Levadia treener ja 2008–2009 Rovaniemi PS treener.

26. jaanuarist 2011 kuni hooaja lõpuni oli Valeri Bondarenko Rootsi klubi Syrianska FC peatreener. 2013. aastal juhendas ta Narva Transi.

Alates 3. juulist 2014 oli Valeri Bondarenko Rakvere Jalgpalliklubi Tarvas peatreener.

## Tulemused
;Peatreenerina
* Eesti meister 1992 ja 1992/93
* Eesti karika võitja 1994, 2002 ja 2019
* Eesti superkarika võitja 2001, 2007 ja 2008

;Abitreenerina
* Eesti meister 1998 
* Eesti karika võitja 1998 

## Välislingid
* 
* Narva taas Euroopasse viinud vanameister ahastab: siin on ilusad kauplused, aga staadionit mitte Delfi Sport
Müürileht

**Müürileht** on Eesti ajaleht, mis kajastab nüüdiskultuuri, ühiskondlikke teemasid ja kaasaegseid mõttevoole.

Alates 2014. aasta veebruarist ilmub see kord kuus (v.a juulis ja augustis) tiraažiga 4500. 

## Ajalugu
Müürilehe asutas 2007. aastal Tartu Genialistide Klubi juht Ivar Põllu. Müürilehe esimene number ilmus Tartu linna rahalisel toetusel 12. veebruaril 2008 tiraažiga 1000.
Alates 2018. aastast annab Müürilehte välja Sihtasutus Kultuurileht. Kuni 2017. aasta lõpuni andis Müürilehte välja MTÜ Tartu Kultuuritehas, ajalehe väljaandmist toetasid Kultuuriministeerium, Eesti Kultuurkapital, Tartu linn, Telliskivi Loomelinnak ja Viru Keskus.

## Toimetus ja kolleegium
Müürilehe kolleegiumisse kuuluvad Berk Vaher, Helgi Saldo, Jens Jaanimägi, Birgitta Davidjants, Signe Ivask ja Karola Karlson.

Müürilehe peatoimetaja on Aleksander Tsapov, tegev- ja sotsiaaliatoimetaja Henri Kõiv, muusikatoimetaja Mark Alexander Ummelas, kirjandus- ja teadustoimetaja Maia Tammjärv, kultuuritoimetaja Helena Aadli.

Aastatel 2010–2021 oli Müürilehe peatoimetaja Helen Tammemäe.

## Koostöö ja kaasautorsus
Müürileht on teinud koostööd niisuguste omaalgatuslike meediatega nagu kunstikriitikablogi Artishok, alternatiivmuusika veebiväljaanne Rada7, maastikuarhitektuuriajakiri Õu, urbanistide ajakiri U ning veebiraadiod Karlova Raadio ja Generaadio. Autorid on olnud Ülo Pikkov, Mehis Heinsaar, Aare Pilv, Hasso Krull, Anne Türnpu, Tõnis Vilu, Lauri Sommer, Andres Maimik, Katrin Maimik jpt.

Müürileht ootab kõigi inimeste kaastööd, milles on ajakohaseid ideid ja nende veenvaid põhjendusi, mis on kirjutatud loetavas eesti, vene või inglise keeles ning milles puudub arutu idiootsus ja troonib silmapaistev mõtteselgus. Palavalt oodatud on artiklid ühiskonna, kultuuri, teaduse ja laiemalt elu kohta. Kuna ainult tekst ei ole määrav, on oodatud ka illustratsioonid, fotod, koomiksid, plakatid ja muud ajaleheformaati sobivad väljendusvormid.

## Tunnustus
* 2014 Tartu Kultuurikandja auhind (kutseline kooslus)
* 2015 Koosmeele auhind (sotsiaalselt tundlike ja ühiskondlikult oluliste teemade kaasaegse, erinevaid vanuse- ning rahvusgruppe kõnetava käsitluse eest)

## Viited

## Välislingid
* Müürilehe koduleht
* Müürilehe numbrid digitaalselt
* Müürileht DIGARis
Elena Ceaușescu

**Elena Ceaușescu** (neiupõlvenimega **Petrescu**; 7. jaanuar 1916 Petrești küla – 25. detsember 1989 Târgoviște) oli Rumeenia diktaatori Nicolae Ceaușescu abikaasa.